|

52011PC0265

РЕШЕНИЕ НА СЪВЕТА за удължаване на срока на прилагане на Решение 2010/371/ЕС относно приключването на консултациите с Република Мадагаскар съгласно член 96 от Споразумението за партньорство АКТБ—ЕО Предложение за РЕШЕНИЕ НА СЪВЕТА за удължаване на срока на прилагане на Решение 2010/371/ЕС относно приключването на консултациите с Република Мадагаскар съгласно член 96 от Споразумението за партньорство АКТБ—ЕО  /* COM/2011/0265 окончателен - NLE 2011/0114 */

	ОБЯСНИТЕЛЕН МЕМОРАНДУМНа 7 юни 2010 г. Съветът на Европейския съюз взе решение да предприеме подходящи мерки срещу Република Мадагаскар[1] след приключване на консултациите, проведени съгласно член 96 от Споразумението за партньорство АКТБ—ЕО. Срокът на решението, прието за 12-месечен период, изтича на 6 юни 2011 г.Подходящите мерки, приети с Решение 2010/371/ЕС, включват спиране на предоставянето на бюджетна помощ, спиране на изпълнението на националната индикативна програма (НИП) по 10-ия ЕФР и спиране на дейностите и плащанията в рамките на 9-ия ЕФР, в които пряко участват правителството и неговите агенции. Също така мерките бяха свързани с поемането на функциите на национален разпоредител за ЕФР. Те не засягат приноса към операциите за хуманитарна помощ, нито някои проекти, които са от пряка полза за населението.След приемането на решението вътрешнополитическият диалог и посредничеството на Южноафриканската общност за развитие (ЮАОР) станаха по-активни и бе представена пътна карта за осъществяването на консенсусен и неутрален процес на преход за излизане от кризата в Мадагаскар. Този преход трябваше да приключи с провеждането на свободни и честни избори, чрез които да бъде възстановен конституционният ред в държавата. Пътната карта бе парафирана на 9 март 2011 г. от Върховния орган за прехода и всички политически партии, които взеха участие в преговорите, с изключение на движенията на бившите президенти Ratsiraka, Zafy и Ravalomanana.На срещата на върха в Ливингстън на 31 март 2011 г. тройката на органа на ЮАОР отбеляза изготвянето на пътната карта и пое ангажимент да консолидира и съхрани постигнатите резултати, но не утвърди съдържанието ѝ, а препоръча да се свика извънредна среща на върха на ЮАОР, на която въпросът да бъде обсъден задълбочено.Утвърждаването на пътната карта от ЮАОР вероятно ще доведе и до утвърждаването ѝ от Африканския съюз и впоследствие от международната общност, в това число и Европейския съюз.Като се има предвид, че на този етап такова утвърждаване няма, както и че няма значителен напредък в консенсусния преход към възстановяване на конституционния ред, би било оправдано периодът на прилагане на решението да бъде удължен с 12 месеца, без това да засяга редовното му преразглеждане през този период.За да може ЕС да даде ясен сигнал и да насърчи мадагаскарските партньори да увеличат усилията си за постигането на споразумение, се предлага на мадагаскарските власти да бъде изпратено ново писмо, което е приложено към настоящото съобщение и в което да се изтъкне, че ЕС поема ангажимента да има политическо и финансово участие във всеки консенсусен преход, произтичащ от прилагането на пътна карта, утвърдена от ЮАОР, АС и международната общност. Въпреки това, като се има предвид, че в решението се предлага единствено да се удължи срокът на съществуващите подходящи мерки, без тези мерки да бъдат изменяни по същество, не е необходимо да се изменя приложението към Решение 2010/371/ЕС. Освен това на този етап не е необходимо да се подновяват консултациите с Република Мадагаскар съгласно член 96 от Споразумението за партньорство АКТБ-ЕС.2011/0114 (NLE)Предложение заРЕШЕНИЕ НА СЪВЕТАза удължаване на срока на прилагане на Решение 2010/371/ЕС относно приключването на консултациите с Република Мадагаскар съгласно член 96 от Споразумението за партньорство АКТБ—ЕОСЪВЕТЪТ НА ЕВРОПЕЙСКИЯ СЪЮЗ,като взе предвид Договора за функционирането на Европейския съюз,като взе предвид Споразумението за партньорство между членовете на Групата държави от Африка, Карибите и Тихоокеанския басейн, от една страна, и Европейската общност и нейните държави-членки, от друга страна, подписано в Котону на 23 юни 2000 г.[2] и преразгледано в Люксембург на 25 юни 2005 г.[3] (наричано по-нататък ,,Споразумението за партньорство АКТБ—ЕО“), и по-специално член 96 от него,като взе предвид вътрешното споразумение между представителите на правителствата на държавите-членки, заседаващи в рамките на Съвета, относно мерките, които трябва да се предприемат, и процедурите, които трябва да се спазят за изпълнението на Споразумението за партньорство АКТБ–ЕО[4], и по-специално член 3 от него,като взе предвид предложението на Европейската комисия,като има предвид, че:1.  Основните елементи, посочени в член 9 от Споразумението за партньорство АКТБ—ЕО, бяха нарушени.2.  Съгласно член 96 от Споразумението за партньорство АКТБ—ЕС на 6 юли 2009 г. започнаха консултации с Мадагаскар в присъствието на представители на групата държави от Африка, Карибите и Тихоокеанския басейн (АКТБ), по време на които представителите на Върховния орган за прехода не успяха да представят задоволителни предложения или ангажименти.3.  С посредничеството на ЮАОР бяха положени значителни усилия от страна на всички политически партии за намирането на изход от политическата криза, най-вече чрез договарянето на пътна карта относно процеса на консенсусен преход, която бе предложена с посредничеството на ЮАОР и чиято цел е да се проведат свободни и правдоподобни избори, които ще дадат възможност за възстановяването на конституционния ред в държавата.4.  Въпреки това, към настоящия момент и след 12-месечен период Европейският съюз установи, че въпреки тези усилия пътната карта все още не е подписана от участващите страни, нито пък е утвърдена от ЮАОР, Африканския съюз и международната общност. Понастоящем това пречи да се разгледа възможността за консенсусен преход към възстановяване на конституционния ред, което е от основно значение за изменението на действащите подходящи мерки.5.  Срокът на прилагане на Решение 2010/371/ЕС изтича на 6 юни 2011 г. Поради описаната по-горе ситуация е целесъобразно този срок да бъде удължен с една година, без това да засяга редовното преразглеждане на решението през този период,ПРИЕ НАСТОЯЩОТО РЕШЕНИЕ:Член 1Решение 2010/371/ЕС се изменя, както следва:В член 3 второто изречение се заменя със следния текст: „Решението остава в сила до 6 юни 2012 г., без това да засяга редовното му преразглеждане през този период“.Член 2Настоящото решение влиза в сила в деня на приемането му.Член 3Настоящото решение се публикува в Официален вестник на Европейския съюз .Съставено в Брюксел на [...] година.За СъветаПредседателПРИЛОЖЕНИЕБрюксел, [...] г.ПРОЕКТ НА ПИСМО ДО ПРЕДСЕДАТЕЛЯ НА ВЪРХОВНИЯ ОРГАН ЗА ПРЕХОДАУважаеми господин председател,Европейският съюз отдава голямо значение на разпоредбите на член 9 от Споразумението за партньорство АКТБ—ЕО. Основните елементи на Споразумението за партньорство — зачитането на човешките права‚ демократичните институции и върховенството на закона — са в основата на нашите взаимоотношения.С писмо от 16 юни 2010 г. Европейският съюз Ви уведоми за своето Решение 2010/371/ЕС от 7 юни 2010 г. да приключи консултациите, започнати съгласно член 96 от Споразумението за партньорство АКТБ—ЕО, и да предприеме „подходящи мерки“ по смисъла на член 96, параграф 2, буква в) от посоченото споразумение.От тази дата Европейският съюз съзнава, че всички политически участници са положили усилия за намирането на изход от политическата криза, в която се намира страната Ви. Той отбелязва с голям интерес развитието на преговорите за пътната карта относно процеса на консенсусен и неутрален преход за излизане от кризата в Мадагаскар, която бе представена с посредничеството на ЮАОР и чиято цел е да се проведат свободни и честни избори, които ще дадат възможност за възстановяването на конституционния ред в държавата.Въпреки това, към настоящия момент и след 12-месечен период Европейският съюз установи, че въпреки тези усилия пътната карта все още не е подписана от участващите страни, нито пък е утвърдена от ЮАОР, Африканския съюз и международната общност. Понастоящем това пречи да се разгледа възможността за консенсусен преход към възстановяване на конституционния ред, което е от основно значение за изменението на действащите подходящи мерки.Предвид посочените по-горе елементи Европейският съюз взе решение да удължи срока на прилагане на Решение 2010/371/ЕС до 6 юни 2012 г.Европейският съюз би искал да подчертае, че продължава да бъде изцяло на разположение за политическо и финансово участие във всеки консенсусен преход, произтичащ от прилагането на пътна карта, утвърдена от ЮАОР, Африканския съюз и международната общност. Освен това той отдава голямо значение на такова участие с оглед прекратяването на дългата политическа криза, чиито икономически и социални последици с всеки изминал ден стават все по-тежки за мадагаскарското население.С уважение,За Европейския съюз [1] OВ L 169, 3.7.2010 г., стр. 13.[2] ОВ L 317, 15.12.2000 г., стр. 3.[3] ОВ L 287, 28.10.2005 г., стр. 1.[4] ОВ L 317, 15.12.2000 г., стр. 376.


title: Предложение за решение на Съвета относно временната забрана за употреба и продажба в Австрия на генетично модифицирана царевица (Zea mays, сорт T25) съгласно Директива 2001/18/EО на Европейския парламент и на Съвета (Единствено текстът на немски език е автентичен) (представенo от Комисията)

text:
Важна правна забележка

|

52007PC0589

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 9.10.2007COM(2007) 589 окончателенПредложение заРЕШЕНИЕ НА СЪВЕТАотносно временната забрана за употреба и продажба в Австрия на генетично модифицирана царевица (Zea mays, сорт T25) съгласно Директива 2001/18/EО на Европейския парламент и на Съвета(Единствено текстът на немски език е автентичен)(представен o от Комисията)ОБЯСНИТЕЛЕН МЕМОРАНДУМ1. По силата на решения на Комисията съгласно Част В на Директива 90/220/EИО[1] е издадено разрешение за пускане на пазара на генетично модифициран сорт царевица Zea mays , сорт T25 и френските компетентни органи са дали съгласие за пускането на пазара на тези генетично модифицирани организми (ГМО). Съгласието се отнася за всички употреби на продукта, а именно внос, преработка в хранителни и фуражни продукти и отглеждане.2. В съответствие с член 16 (предпазна клауза) от Директива 90/220/ЕИО, впоследствие Австрия е информирала Комисията за решението си временно да забрани или ограничи пускането на пазара на Zea mays , сорт T25 по отношение на всички употреби, посочени в даденото съгласно Директива 90/220/ЕИО съгласие, и е представила мотивите си за това решение.3. Производните продукти от Zea mays , сорт T25 (скорбяла и всички нейни производни, нерафинирано и рафинирано масло, всички топлинно обработени или ферментирали продукти, получени от Zea mays , сорт T25, както и произведени от нея фуражи) са разрешени съгласно Регламент (ЕО) № 258/97[2] и Регламент (ЕО) № 1829/2003[3]. Тези употреби не са обект на предпазната клауза, за която Австрия е уведомила.4. Извършено е допитване до Научния комитет по растенията, който е заключил в становищата си, че представената от Австрия информация не съставлява ново, свързано със случая научно доказателство, което не е било взето предвид при първоначалните оценки на риска за тези ГМО и което да изисква преразглеждане на първоначалното му научно становище относно безопасността на Zea mays , сорт T25.5. Директива 90/220/ЕИО е отменена с Директива 2001/18/EО на Европейския парламент и на Съвета относно съзнателното освобождаване на генетично модифицирани организми в околната среда[4].6. През м. януари 2004 г. Комисията е отправила искане до Австрия да преразгледа предпазната си клауза с оглед на новата нормативна уредба и, по целесъобразност, да извърши повторно уведомление за нея съгласно Директива 2001/18/EО.7. В съответствие с член 23 от Директива 2001/18/EО Австрия е представила на Комисията допълнителна информация в подкрепа на приложената от нея действаща предпазна клауза.8. Член 23 от Директива 2001/18/EО изисква Комисията да взема решения съгласно процедурите, предвидени в член 30, параграф 2 от директивата, за които се прилагат разпоредбите на членове 5 и 7 от Решение 1999/468/ЕО, като се вземат предвид разпоредбите на член 8 от същото решение.9. В съответствие с член 28, параграф 1 от Директива 2001/18/EО е извършено допитване до Европейския орган за безопасност на храните (ЕОБХ), създаден с Регламент (ЕО) № 178/2002 на Европейския парламент и на Съвета[5] и заместващ съгласно същия регламент съответните научни комитети, който е формулирал в становището си от 8 юли 2004 г.[6] заключение, че предоставената от Австрия информация не представлява ново научно доказателство, което да обезсилва оценката на екологичния риск, свързан със Zea mays , сорт T25 и да обосновава забрана на този ГМО в Австрия.10. Поради това, съгласно член 5, параграф 2 от Решение 1999/468/ЕО на Съвета, на комитета, създаден съгласно член 30 от Директива 2001/18/ЕО, е представен за становище проект за решение на Комисията, с което от Австрия се изисква да отмени националната си предпазна клауза.11. Допитването до комитета е извършено на 29 ноември 2004 г., но същият не се е произнесъл по мярката за прилагане на предпазната клауза, което съгласно член 5, параграф 4 от Решение 1999/468/ЕО на Съвета изисква Комисията незабавно да информира Европейския парламент и да представи на Съвета предложения за мерки, които да бъдат предприети.12. В съответствие с член 5, параграф 6 от Решение 1999/468/ЕО на Съвета, на 24 юни 2005 г. Съветът по околна среда се е противопоставил с квалифицирано мнозинство на предложението, с което се изисква Австрия да отмени прилаганата от нея предпазна мярка, което изисква Комисията да преразгледа предложенията си.13. В декларацията си Съветът е заявил, че "все още съществува известна степен на несигурност във връзка с националните предпазни мерки относно пазара на генетично модифицирания сорт царевица […] T25" и е призовал Комисията "да събере допълнителни доказателства относно въпросния ГМО и допълнително да оцени дали приложената [от Австрия] мярка, насочена към спиране на пускането му на пазара, като временна предохранителна мярка, е обоснована и дали разрешаването на такъв организъм продължава да отговаря на определените в Директива 2001/18/ЕО изисквания за безопасност".14. През м. ноември 2005 г. е извършено допитване до ЕОБХ дали са налице научни основания да се счита, че продължаването на пускането на пазара на Zea mays , сорт T25 има вероятност да причини неблагоприятни последици за здравето на човека или за околната среда при условията на даденото за него съгласие и, по-конкретно, към него е отправено искане да вземе предвид всички евентуални допълнителни научни сведения, получени след предходното научно становище, с което е извършена оценка на безопасността на този ГМО.15. В становището си от 29 март 2006 г. (публикувано на 11 април 2006 г.)[7], ЕОБХ, след проучване на представените от Австрия доказателства, е счел, че понастоящем наличните научни данни не са в подкрепа на представените от Австрия аргументи и е формулирал заключение, че няма основание да се счита, че продължаването на пускането на пазара на Zea mays , сорт T25 има вероятност да причини каквито и да било неблагоприятни последици за здравето на човека и животните или за околната среда при условията на даденото за него съгласие.16. В съответствие с член 5, параграф 6 от Решение 1999/468/ЕО на Съвета, Комисията е представила на Съвета предложение, с което се изисква Австрия да отмени приложената от нея предпазна мярка.17. На 18 декември 2006 г. Съветът по околна среда се е противопоставил с квалифицирано мнозинство на предложението.18. В решението си Съветът се е позовал на предвидената в Директива 2001/18/ЕО оценка на екологичния риск и е посочил, че "при оценката на екологичния риск е необходимо по-систематично да се отчитат различните земеделски структури и регионални екологични характеристики в Европейския съюз".19. В съответствие с член 5, параграф 6 от Решение 1999/468/ЕО на Съвета, Комисията може да представи на Съвета изменено предложение, повторно да представи предложенията си или да представи законодателно предложение въз основа на Договора.20. Решението на Съвета от 18 декември 2006 г. се отнася единствено до екологичните аспекти на предпазната клауза, а именно отглеждането на културата.21. Австрия е започнала работа по събиране на всички съответни научни данни относно аспектите, които според нея обосновават временно поддържането на предпазната клауза, по-конкретно във връзка с "различните земеделски структури и регионални екологични характеристики", както е посочено в позоваване 3 в преамбюла на гореспоменатото решение на Съвета. В съответствие с член 23 от Директива 2001/18/ЕО, Австрия е приканена да представи на Комисията всички събрани от нея научни данни, както и евентуална нова оценка на риска, веднага след нейното приключване, и да информира за това всички държави-членки.22. Въз основа на представената от Австрия документация и извършената от нея научна оценка, Комисията ще действа съгласно член 23 от Директива 2001/18/ЕО относно тези аспекти на приложената от Австрия мярка.23. Аспектите на безопасност на Zea mays , сорт T25 по отношение на храните и фуражите, които са предмет на съгласието, дадено в съответствие с Директива 90/220/ЕИО (вкл. внос и преработка), са идентични в цяла Европа и са били оценени от ЕОБХ, който се е произнесъл със заключение, че продуктът няма вероятност да причини каквито и да било неблагоприятни последици за здравето на човека и животните.24. При тези обстоятелства Комисията счита, че предложението следва да се измени, за да се вземат под внимание единствено хранителните и фуражни аспекти на австрийската забрана, а именно забраната за внос и преработка на непреработени зърна като суровини за допълнителна преработка или за директна употреба в храни или фуражи.25. Поради това, в съответствие с член 5, параграф 6 от Решение 1999/468/ЕО на Съвета, Комисията представя на Съвета изменено предложение.Предложение заРЕШЕНИЕ НА СЪВЕТАотносно временната забрана за употреба и продажба в Австрия на генетично модифицирана царевица (Zea mays , сорт T25) съгласно Директива 2001/18/EО на Европейския парламент и на Съвета(Единствено текстът на немски език е автентичен) (Текст от значение на ЕИП)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Директива 2001/18/EО на Европейския парламент и на Съвета от 12 март 2001 г. относно съзнателното освобождаване на генетично модифицирани организми в околната среда и за отмяна на Директива 90/220/ЕИО на Съвета[8], и по-конкретно член 23, параграф 2 от нея,като взе предвид предложението на Комисията,като има предвид, че:(1) С Решение 98/294/ЕО на Комисията от 22 април 1998 г. относно пускането на пазара на генетично модифицирана царевица (Zea mays , сорт T25) съгласно Директива 90/220/EИО на Съвета[9] е взето решение за даване на съгласие за пускането на пазара на посочения продукт.(2) Френските компетентни органи са дали такова съгласие на 3 август 1998 г. Съгласието се отнася за всички употреби на продукта, а именно внос, преработка в хранителни и фуражни продукти и отглеждане.(3) Съгласно член 35, параграф 1 от Директива 2001/18/ЕО, заместваща Директива 90/220/EИО[10], процедурите във връзка с уведомленията относно пускането на пазара на генетично модифицирани организми, които не са приключили към 17 октомври 2002 г., се извършват съгласно Директива 2001/18/EО.(4) На 8 май 2000 г. Австрия е информирала Комисията за решението си временно да забрани употребата и продажбата на Zea mays, сорт T25 по отношение на всички употреби и е представила мотиви за това решение в съответствие с член 16, параграф 1 от Директива 90/220/EИО.(5) Производните продукти от Zea mays , сорт T25 (скорбяла и всички нейни производни, нерафинирано и рафинирано масло, всички топлинно обработени или ферментирали продукти, получени от Zea mays , сорт T25, както и произведените от нея фуражи) са разрешени съгласно Регламент (ЕО) № 258/97[11] и Регламент (EО) № 1829/2003[12]. Тези употреби не са обект на предпазната клауза, за която Австрия е уведомила.(6) Научният комитет по растенията се е произнесъл на 20 юли 2001 г. със заключение, че представената от Австрия информация не представлява ново научно доказателство, свързано със случая, което не е било взето предвид при първоначалната оценка на досието и което да изисква преразглеждане на първоначалното научно становище на същия комитет относно този продукт.(7) На 9 януари 2004 г., както и на 9 и 17 февруари 2004 г., Австрия е представила на Комисията допълнителна информация в подкрепа на приложените от нея национални мерки относно царевичен сорт Т25.(8) В съответствие с член 28, параграф 1 от Директива 2001/18/EО Комисията е извършила допитване до Европейския орган за безопасност на храните (ЕОБХ), създаден с Регламент (ЕО) № 178/2002 на Европейския парламент и на Съвета[13], според който същият замества съответните научни комитети.(9) На 8 юли 2004 г. ЕОБХ се е произнесъл със заключение[14], че представената от Австрия информация не съставлява ново научно доказателство, което да обезсилва оценката на екологичния риск на царевичен сорт T25 и да обосновава налагането на забрана за употреба и продажба на този продукт в Австрия.(10) Тъй като при съществуващите обстоятелства не е имало основание да се счита, че продуктът съставлява риск за здравето на човека или за околната среда, Комисията е представила на 29 ноември 2004 г. проект на решение, с което се изисква Австрия да отмени наложената от нея временна предпазна мярка, за разглеждане от комитета по член 30 от Директива 2001/18/ЕО в съответствие с процедурата, определена в член 30, параграф 2 от същата директива.(11) Въпреки това, посоченият комитет не се е произнесъл със становище и съгласно член 5, параграф 4 от Решение 1999/468/ЕО на Съвета от 28 юни 1999 г. относно установяване на условията и реда за упражняване на изпълнителните правомощия, предоставени на Комисията[15], Комисията е представила на Съвета предложение относно мерките, които следва да бъдат предприети.(12) На 24 юни 2005 г., в съответствие с член 5, параграф 6 от Решение 1999/468/ЕО, Съветът е отхвърлил това предложение с квалифицирано мнозинство.(13) В декларацията си Съветът е заявил, че "все още съществува известна степен на несигурност във връзка с националните предпазни мерки относно пазара на генетично модифицирания сорт царевица […] T25" и е призовал Комисията "да събере допълнителни доказателства относно въпросния ГМО и допълнително да оцени дали приложената [от Австрия] мярка, насочена към спиране, като временна предохранителна мярка, на пускането му на пазара е обоснована и дали разрешаването на такъв организъм продължава да отговаря на определените в Директива 2001/18/ЕО изисквания за безопасност".(14) През м. ноември 2005 г. Комисията е извършила повторно допитване до ЕОБХ дали са налице научни основания да се счита, че продължаването на пускането на пазара на царевичен сорт T25 има вероятност да причини каквито и да било неблагоприятни последици за здравето на човека или за околната среда при условията на даденото съгласие. По-конкретно, към ЕОБХ е отправено искане да вземе предвид всички евентуални допълнителни научни сведения, получени след предходното научно становище относно безопасността на този ГМО.(15) В становището си от 29 март 2006 г.[16], ЕОБХ се е произнесъл със заключение, че няма основание да се счита, че продължаването на пускането на пазара на царевичен сорт T25 има вероятност да причини каквито и да било неблагоприятни последици за здравето на човека и на животните или за околната среда при условията на даденото за него съгласие.(16) В съответствие с член 5, параграф 6 от Решение 1999/468/ЕО на Съвета, Комисията е представила на Съвета предложение, с което се изисква Австрия да отмени приложената от нея предпазна мярка.(17) В съответствие с член 5, параграф 6 от Решение 1999/468/ЕО на Съвета, на 18 декември 2006 г. Съветът по околна среда се е противопоставил с квалифицирано мнозинство на предложението.(18) В решението си Съветът се е позовал на предвидената в Директива 2001/18/ЕО оценка на екологичния риск и е посочил, че "при оценката на екологичния риск е необходимо по-систематично да се отчитат различните земеделски структури и регионални екологични характеристики в Европейския съюз".(19) В съответствие с член 5, параграф 6 от Решение 1999/468/ЕО на Съвета, Комисията е представила на Съвета изменено предложение с оглед отчитане на решението на Съвета от 18 декември 2006 г., което се отнася единствено до екологичните аспекти на приложената от Австрия предпазна клауза, а именно аспектите на отглеждане на културата.(20) Австрия е започнала работа по събиране на всички съответни научни доказателства относно тези аспекти, които според Австрия обосновават временно поддържането на предпазната клауза, по-конкретно във връзка с "различните земеделски структури и регионални екологични характеристики", както е посочено в позоваване 3 в преамбюла на гореспоменатото решение на Съвета. В съответствие с член 23 от Директива 2001/18/ЕО, Австрия е приканена да представи на Комисията всички събрани от нея научни доказателства, както и евентуална нова оценка на риска, веднага след нейното приключване, и да информира за това всички държави-членки.(21) Въз основа на представената от Австрия документация и извършената от нея научна оценка, Комисията ще действа съгласно член 23 от Директива 2001/18/ЕО относно тези аспекти на приложената от Австрия мярка.(22) Аспектите на безопасност на Zea mays , сорт T25 по отношение на храните и фуражите, които са предмет на съгласието, дадено в съответствие с Директива 90/220/ЕИО (вкл. внос и преработка), са идентични в цяла Европа и са били оценени от ЕОБХ, който се е произнесъл със заключение, че няма вероятност този продукт да причини каквито и да било неблагоприятни последици за здравето на човека и на животните.(23) В предложението на Комисията са вземат под внимание единствено хранителните и фуражни аспекти на австрийската забрана, а именно забраната за внос и преработка на непреработени зърна като суровини за допълнителна преработка или за директна употреба в храни или фуражи.(24) При тези обстоятелства Австрия следва да отмени прилаганите от нея предпазни мерки, най-малко по отношение на вноса и преработката на Zea mays , сорт T25 в храни и фуражи.ПРИЕ НАСТОЯЩОТО РЕШЕНИЕ:Член 1Предприетите от Австрия мерки за забрана на вноса и преработката в хранителни и фуражни продукти на Zea mays , сорт T25, за който е дадено разрешение за пускане на пазара с Решение 98/294/ЕО, не са обосновани съгласно член 23 от Директива 2001/18/EО.Член 2Австрия предприема необходимите мерки за преустановяване на забраната за внос и преработка на Zea mays , сорт T25 в хранителни и фуражни продукти най-късно до 20 дни след получаването на уведомление за настоящото решение.Член 3Адресат на настоящото решение е Република Австрия.Съставено в Брюксел на […] 2007 г.За СъветаПредседател [1] OВ L 117, 8.5.1990 г., стp. 15.[2] OВ L 43, 14.2.1997 г., стp. 1.[3] OВ L 106, 18.10.2003 г., стp. 1.[4] OВ L 106, 17.4.2001 г., стp. 1.[5] OВ L 31, 1.2.2002 г., стp. 1. Регламент, последно изменен с Регламент (ЕО) № 575/2006 на Комисията (OВ L 100, 8.4.2006 г., стp.3).[6] Становище на Научната комисия по генетично модифицирани организми относно отправено от Комисията искане, свързано с позоваване от страна на Австрия на член 23 от Директива 2001/18/ЕО, Вестник на ЕОБХ (2004) 78, 1-13 стр.[7] Становище на Научната комисия по генетично модифицирани организми относно отправено от Комисията искане, свързано с генетично модифицирани култури (царевица сорт Bt176, царевица сорт MON810, царевица сорт T25, рапица сорт Topas 19/2 и рапица сорт Ms1xRf1), обект на предпазни клаузи съгласно член 16 от Директива 90/220/EИО, Вестник на ЕОБХ (2006) 338, 1-15 стр.[8] OВ L 106, 17.4.2001 г., стp. 1[9] OВ L 131, 5.5.1998 г., стp. 32[10] OВ L 117, 8.5.1990 г., стp. 15[11] OВ L 43, 14.2.1997 г., стp. 1[12] OВ L 106, 18.10.2003 г., стp. 1[13] OВ L 31, 1.2.2002 г., стp. 1. Регламент, последно изменен с Регламент (ЕО) № 575/2006 на Комисията (OВ L 100, 8.4.2006 г., стp.3).[14] Становище на Научната комисия по генетично модифицирани организми относно отправено от Комисията искане, свързано с позоваване от страна на Австрия на член 23 от Директива 2001/18/ЕО, Вестник на ЕОБХ (2004) 78, 1-13 стр.[15] OВ L 184, 17.7.1999 г., стp. 23.[16] Становище на Научната комисия по генетично модифицирани организми относно отправено от Комисията искане, свързано с генетично модифицирани култури (царевица сорт Bt176, царевица сорт MON810, царевица сорт T25, рапица сорт Topas 19/2 и рапица сорт Ms1xRf1), обект на предпазни клаузи съгласно член 16 от Директива 90/220/EИО, Вестник на ЕОБХ (2006) 338, 1-15 стр.


               ЕВРОПЕЙСКА КОМИСИЯ
            Брюксел, 26.8.2015
            COM(2015) 407 final
            2015/0181(NLE)
            Предложение за
            РЕШЕНИЕ НА СЪВЕТА
            за установяване на позицията, която да се заеме от името на Европейския съюз в рамките на Комитета по държавните поръчки, относно присъединяването на Украйна към Споразумението за държавните поръчки

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

               На 13 декември 2012 г. Украйна подаде заявление за присъединяване към Споразумението на СТО за държавните поръчки („Споразумение за държавните поръчки“). Тя представи преразгледани предложения относно обхвата на 7 март 2014 г., 28 октомври 2014 г., 27 април 2015 г., 27 май 2015 г. и 29 юни 2015 г.

               Комисията води преговорите от името на Съюза по редица задължения на Украйна за отваряне на пазара както по време на двустранни срещи, така и в рамките на Комитета по държавните поръчки към Световната търговска организация („Комитета по държавните поръчки“).

               Впоследствие Украйна представи своето окончателно предложение на Комитета по държавните поръчки. По-долу са представени обобщение на окончателното предложение на Украйна и неговата оценка, изготвена от Комисията.

               Решението предоставя на Комисията възможност да изрази в рамките на Комитета по държавните поръчки становището на Съюза относно присъединяването на Украйна.

               •Съгласуваност със съществуващите разпоредби в тази област на политиката

                  Това е стандартната процедура, която се следва, когато Комисията трябва да изрази в рамките на Комитета по държавните поръчки становището на Съюза относно присъединяването на трета държава.

               •Съгласуваност с другите политики на Съюза

               Неприложимо.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

               В член 218, параграф 9 от Договора за функционирането на Европейския съюз (ДФЕС) се предвижда, че когато дадено решение с правно действие трябва да бъде взето в рамките на орган, създаден с международно споразумение, по предложение на Комисията Съветът следва да приеме решение за установяване на позицията, която да се заеме от името на Съюза. Решението на Комитета по държавните поръчки, в което ще се определят условията за присъединяването на Украйна, попада в приложното поле на член 218, параграф 9 от ДФЕС, тъй като решението се взема в рамките на орган, създаден с международно споразумение, и ще има правно действие.

               •Субсидиарност (при неизключителна компетентност)

               ЕС разполага с изключителна компетентност по свързаните с търговията въпроси. Съгласуваните действия на равнището на Съюза могат да гарантират най-ефикасно въздействие по отношение на трети държави.

               •Пропорционалност

               Неприложимо.

               •Избор на инструмент

               В член 218, параграф 9 от Договора за функционирането на Европейския съюз (ДФЕС) се предвижда, че когато дадено решение с правно действие трябва да бъде взето в рамките на орган, създаден с международно споразумение, по предложение на Комисията Съветът следва да приеме решение за установяване на позицията, която да се заеме от името на Съюза.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИ СЪС ЗАИНТЕРЕСОВАНИТЕ СТРАНИ И ОЦЕНКИ НА ВЪЗДЕЙСТВИЕТО

               •Последващи оценки/проверки за пригодност на действащото законодателство

               Неприложимо.

               •Провеждане на консултации със заинтересованите страни

               Неприложимо.

                •Събиране и използване на експертни становища

               Неприложимо.

               •Оценка на въздействието

               Присъединяването на трети държави към международно споразумение, по което Съюзът е страна, не налага извършването на оценка на въздействието.

               •Пригодност и опростяване на законодателството

               Неприложимо.

               •Основни права

               Неприложимо.

               4.ОТРАЖЕНИЕ ВЪРХУ БЮДЖЕТА

               Няма.

               5.ДРУГИ ЕЛЕМЕНТИ

               •Планове за изпълнение и уредба за мониторинг, оценка и докладване

               Неприложимо.

               •Обяснителни документи (за директивите)

               Неприложимо.

               •Подробно разяснение на конкретни разпоредби на предложението

               Окончателно предложение на Украйна

               Задължения във връзка с достъпа до пазара (субекти, стоки, услуги и строителни услуги, попадащи в обхвата)

               Прагове

               Праговете за различните приложения, предложени от Украйна, отговарят на стандартните прагове, прилагани от страните по Споразумението за държавните поръчки.

               Субекти

               В приложение 1 („Субекти на централното държавно управление“) Украйна предлага много голям брой субекти на централното държавно управление, като следва подход, основаващ се на определението. То включва примерен списък на тези субекти. Няма бележки с изключения или резерви.

               В приложение 2 („Субекти на регионалното и местното управление“) Украйна посочва значителен брой субекти на регионалното и местното управление на базата на определението и включва примерен списък на тези субекти. Няма бележки с изключения или резерви.

               В приложение 3 („Други субекти“) Украйна предоставя на страните по Споразумението за държавните поръчки достъп до поръчките на субектите в сферата на много значителен брой сектори от обществен интерес въз основа на определението и включва примерен списък, както е било изискано от ЕС.

               В приложението е включена бележка по примера на бележка на ЕС в приложение 3, която изключва свързаните или съвместните предприятия от достъп до поръчките.

               Стоки

               Украйна предлага в своето приложение 4 всички стоки, които са предмет на обществени поръчки от страна на обхванатите субекти.

               Услуги

               Украйна предлага в своето приложение 5 всички услуги, които са предмет на обществени поръчки от страна на обхванатите субекти, с малък брой изключения. Това са услуги по медиация пред международни съдилища, международен търговски арбитраж и уреждане на спорове, засягащи възлагащите субекти; услуги на финансови институции, свързани с набирането на кредитен ресурс и средства за уставен капитал от страна на възлагащия субект; научноизследователски и развойни услуги и финансови и свързани услуги, предоставяни от Националната банка на Украйна. Тези изключения са ограничени като брой и обхват.

               Строителни услуги

               В своето приложение 6 Украйна предлага всички услуги, включени в раздел 51 от Временната централна класификация на продуктите (CPC Prov.). Тя не предлага никакви договори за концесии за строителство.

               Общи бележки

               В приложение 7 Украйна включва две бележки. Те касаят поръчките за строителни услуги от страна на дипломатически представителства в чужбина и поръчките във връзка със защитена хартия, банкноти, монети и чувствителни документи, като всички те не са включени в предложението на Украйна.

               Законодателство на Украйна

               Законодателството на Украйна в областта на обществените поръчки е недискриминационно. То не съдържа разпоредби, с които на националните продукти и доставчици се предоставя по-благоприятно третиране от това на чуждестранните доставчици или продукти. Изглежда, че законодателството на Украйна в областта на обществените поръчки е отворено, прозрачно и недискриминационно в съответствие с изискванията на Споразумението за държавните поръчки.

               Оценка на предложението на Украйна, изготвена от Комисията

               Окончателното предложение на Украйна предвижда цялостно включване в обхвата на субектите на централното държавно управление, субектите на регионалното и местното управление, както и на субектите, които извършват дейност в секторите от обществен интерес, стоките, услугите и строителните услуги. Поради това то е задоволително и приемливо. Законодателството на Украйна в областта на възлагането на държавни поръчки е в съответствие със Споразумението за държавните поръчки.

               Предвид факта, че в своето приложение 1 Украйна предоставя изчерпателен списък на субектите, достъпът на стоки, услуги, доставчици на продукти и услуги от Украйна до пазара на ЕС на поръчките следва да бъде същият като посочения в приложение 1 за ЕС, раздел 2, точка 2, т.е. достъп до поръчките на възлагащите органи от централното държавно управление, изброени в приложение 1.

               Препоръка

               Очаква се присъединяването на Украйна към Споразумението за държавните поръчки да има особено положителен принос за отварянето в още по-голяма степен в международен план на пазарите на обществени поръчки чрез увеличаване на броя на страните по посоченото споразумение и насърчаването по този начин на други държави да се присъединят към него. Комисията препоръчва да бъде прието окончателното предложение на Украйна при посочените по-горе условия.

               Съответно се предлага да бъде разрешено на Комисията да представи позицията на Съюза в рамките на Комитета по държавните поръчки в подкрепа на присъединяването на Украйна, която да бъде отразена в решението на Комитета по държавните поръчки относно присъединяването на Украйна.

               2015/0181 (NLE)

               Предложение за

               РЕШЕНИЕ НА СЪВЕТА

               за установяване на позицията, която да се заеме от името на Европейския съюз в рамките на Комитета по държавните поръчки, относно присъединяването на Украйна към Споразумението за държавните поръчки

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)На 13 декември 2012 г. Украйна подаде заявление за присъединяване към Споразумението за държавните поръчки.

               (2)Задълженията на Украйна във връзка с обхвата са определени в нейното окончателно предложение.

               (3)Окончателното предложение на Украйна предвижда цялостно включване в обхвата на субектите на централното държавно управление, субектите на регионалното и местното управление, както и на субектите, които извършват дейност в секторите от обществен интерес, стоките, услугите и строителните услуги. Поради това то е задоволително и приемливо. Условията за присъединяване на Украйна, посочени в приложението към настоящото решение, ще бъдат отразени в решението, прието от Комитета по държавните поръчки, относно присъединяването на Украйна.

               (4)Очаква се присъединяването на Украйна към Споразумението за държавните поръчки да има положителен принос за отварянето в още по-голяма степен в международен план на пазарите на обществени поръчки.

               (5)В член XXII, параграф 2 от Споразумението за държавните поръчки се предвижда, че всеки член на СТО може да се присъедини към Споразумението при условията, които ще се приемат между този член и страните и ще се посочат в решение на Комитета по държавните поръчки.

               (6)Поради това е необходимо да се установи позицията, която да се заеме от името на Съюза в рамките на Комитета по държавните поръчки във връзка с присъединяването на Украйна,

               ПРИЕ НАСТОЯЩОТО РЕШЕНИЕ:

               Член 1

               Позицията, която да се заеме от името на Европейския съюз в рамките на Комитета по държавните поръчки, е да се одобри присъединяването на Украйна към Споразумението за държавните поръчки, при условие че бъдат спазени конкретните условия във връзка с присъединяването, установени в приложението към настоящото решение.

               Член 2

               Настоящото решение влиза в сила в деня на приемането му.

               Съставено в Брюксел на  година.

                     За Съвета

                     Председател

    ---documentbreak---

               ЕВРОПЕЙСКА КОМИСИЯ
            Брюксел, 26.8.2015
            COM(2015) 407 final
            ПРИЛОЖЕНИЕ
            към
            Предложение за Решение на Съвета
            за установяване на позицията, която да се заеме от името на Европейския съюз в рамките на Комитета по държавните поръчки, относно присъединяването на Украйна към Споразумението за държавните поръчки

               ПРИЛОЖЕНИЕ

               УСЛОВИЯ НА ЕС ПО ОТНОШЕНИЕ НА ПРИСЪЕДИНЯВАНЕТО НА УКРАЙНА КЪМ СПОРАЗУМЕНИЕТО ЗА ДЪРЖАВНИТЕ ПОРЪЧКИ

               При присъединяването на Украйна към Споразумението за държавните поръчки в допълнение I, приложение 1 относно Европейския съюз, раздел 2 („Възлагащи органи от централното управление на държавите — членки на ЕС“), точка 2 се чете, както следва:

               „2. За стоките, услугите, доставчиците на продукти и услуги от Израел, Черна гора, Република Молдова и Украйна — процедури за възлагане на поръчки от следните възлагащи органи от централното управление.“


|

52010PC0408

Предложение за РЕШЕНИЕ НА СЪВЕТА относно подписването и временното прилагане на Протокол към Споразумението за партньорство и сътрудничество, с което се установява партньорство между Европейските общности и техните държави-членки, от една страна, и Украйна, от друга страна, относно Рамково споразумение между Европейския съюз и Украйна за общите принципи на участие на Украйна в програми на Съюза  /* COM/2010/0408 окончателен - NLE 2010/0219 */

	[pic] | ЕВРОПЕЙСКА КОМИСИЯ |Брюксел, 28.7.2010COM(2010)408 окончателен2010/0219 (NLE)Предложение заРЕШЕНИЕ НА СЪВЕТАотносно подписването и временното прилагане на Протокол към Споразумението за партньорство и сътрудничество, с което се установява партньорство между Европейските общности и техните държави-членки, от една страна, и Украйна, от друга страна, относно Рамково споразумение между Европейския съюз и Украйна за общите принципи на участие на Украйна в програми на Съюза(представено от Комисията)ОБЯСНИТЕЛЕН МЕМОРАНДУМКато част от eвропейската политика за съседство, постепенното отваряне на определени програми и агенции на Съюза за участие на държави партньори по eвропейската политика за съседство представлява една от множеството мерки, целящи да осигурят подкрепа за процеса на реформи, модернизация и преход в съседните на Европейския съюз държави. Този аспект на политиката е посочен в съобщението на Комисията ,,относно общия подход, който ще даде възможност на държави партньорки по eвропейската политика за съседство да вземат участие в агенции на Общността и програми на Общността“[1].Съветът одобри този подход на 5 март 2007 г.[2]На 18 юни 2007 г., въз основа на това съобщение и на заключенията, Съветът даде указания на Комисията да преговаря по рамкови споразумения с Алжир, Армения, Азербайджан, Египет, Грузия, Израел, Йордания, Ливан, Молдова, Мароко, Палестинската автономна власт, Тунис и Украйна относно общите принципи на участието им в програми на Общността[3].През юни 2007 г. Европейският съвет[4] потвърди отново първостепенното значение на европейската политика за съседство и одобри представения на заседанието на Съвета по общите въпроси и външните отношения (GAERC) на 18-19 юни доклад на Председателството за постигнатия напредък[5], както и свързаните с него заключения на Съвета[6]. В този доклад се припомнят указанията на Съвета да бъдат договорени съответни допълнителни протоколи, като Израел, Мароко и Украйна са посочени като държавите партньори, за които има вероятност първи да се възползват от тези мерки. Преговорите с Израел приключиха през септември 2007 г., като доведоха до подписването на протокол през април 2008 г.[7], докато преговорите с Мароко приключиха.През юни 2007 г. бе решено да бъдат започнати преговори с Украйна. Впоследствие преговорите с Украйна бяха приключени по начин, който удовлетворява Комисията. Приложен е текстът на протокола, договорен с Украйна.С настоящото Комисията представя предложение за решение на Съвета относно подписването и временното прилагане на протокола. Настоящият протокол съдържа рамково споразумение за общите принципи на участие на Украйна в програми на Съюза. Той съдържа стандартни клаузи, които се предвижда да бъдат прилагани за всички държави партньори по ЕПС, с които предстои сключване на такива протоколи. Договореният текст предвижда също така договарящите се страни да прилагат временно разпоредбите на протокола от датата на подписването му.Съгласно член 218, параграф 6, буква а) от Договора за функционирането на Европейския съюз Европейският парламент се приканва да даде своето съгласие относно сключването на настоящия протокол.Заедно с това Комисията представя предложение за решение на Съвета относно сключването на въпросния протокол.Съветът се приканва да приеме следното предложение за решение.2010/0219 (NLE)Предложение заРЕШЕНИЕ НА СЪВЕТАотносно подписването и временното прилагане на Протокол към Споразумението за партньорство и сътрудничество, с което се установява партньорство между Европейските общности и техните държави-членки, от една страна, и Украйна, от друга страна, относно Рамково споразумение между Европейския съюз и Украйна за общите принципи на участие на Украйна в програми на СъюзаСЪВЕТЪТ НА ЕВРОПЕЙСКИЯ СЪЮЗ,като взе предвид Договора за функционирането на Европейския съюз, и по-специално членове 19, 114, 168, 169, 172, 173, параграф 3, 188, 192 и 352, във връзка с член 218, параграф 5 и член 218, параграф 8, втора алинея от него,като взе предвид предложението на Европейската комисия,като има предвид, че:1.  На 18 юни 2007 г. Съветът упълномощи Комисията да договори Протокол към Споразумението за партньорство и сътрудничество, с което се установява партньорство между Европейските общности и техните държави-членки, от една страна, и Украйна, от друга страна, (наричани по-нататък „страните“), относно Рамково споразумение между Европейския съюз и Украйна за общите принципи на участие на Украйна в програми на Съюза.2.  Тези преговори бяха приключени по начин, който удовлетворява Комисията.3.  Вследствие на влизането в сила на Договора от Лисабон на 1 декември 2009 г. Европейският съюз замени и стана правоприемник на Европейската общност,4.  При условие че бъде сключен на по-късна дата, протоколът следва да бъде подписан от името на Съюза и на неговите държави-членки.5.  Текстът на договореният с Украйна протокол предвижда, съгласно член 10, временно прилагане на протокола преди влизането му в сила .ПРИЕ НАСТОЯЩОТО РЕШЕНИЕ:Член 1С настоящото Комисията се упълномощава да подпише, от името на Съюза, Протокол към Споразумението за партньорство и сътрудничество между Европейските общности и техните държави-членки, от една страна, и Украйна, от друга страна, относно Рамково споразумение между Европейския съюз и Украйна за общите принципи на участие на Украйна в програмите на Съюза (наричан по-нататък „Протоколът“) както и да определи лицата, които са упълномощени да пристъпят към подписването.Текстът на протокола, който трябва да бъде подписан, се прилага към настоящото решение.Член 2Протоколът се прилага временно от датата на подписването му, при условие че бъде сключен на по-късна дата.Член 3Настоящото решение влиза в сила в деня на приемането му.Съставено в Брюксел на […] година.За СъветаПредседател  ПРОТОКОЛкъм Споразумението за партньорство и сътрудничество между Европейските общности и техните държави-членки, от една страна, и Украйна, от друга страна, относно Рамково споразумение между Европейския съюз и Украйна за общите принципи на участие на Украйна в програми на СъюзаЕВРОПЕЙСКИЯТ СЪЮЗ, наричан по-нататък „Съюзът“,от една страна,както иУкрайна,от друга страна,наричани по-нататък „страните“като имат предвид, че:6.  На 1 март 1998 г. Украйна сключи Споразумение за партньорство и сътрудничество, с което се установява партньорство между Европейските общности и техните държави-членки, от една страна, и Украйна, от друга страна, (наричано по-нататък „Споразумението“ (Официален вестник на Европейските общности L 49, 19 февруари 1998 г.).7.  На 17—18 юни 2004 г. Европейският съвет в Брюксел приветства предложенията на Комисията за Европейска политика за съседство (ЕПС) и одобри заключенията на Съвета от 14 юни 2004 г.8.  Съветът многократно е приемал заключения в подкрепа на тази политика.9.  На 5 март 2007 г. Съветът изрази подкрепа за общия и цялостен подход, посочен в Съобщението на Комисията от 4 декември 2006 г. (COM (2006) 724 (окончателен)), който да даде възможност на държавите партньори по европейската политика за съседство да вземат участие в агенции на Общността и програми на Общността в зависимост от заслугите си и тогава, когато правните основания позволяват това.10.  Украйна изрази своето желание да участва в редица програми на Съюза.11.  Конкретните ред и условия, в това число по-специално финансовото участие и процедурите за отчитане и оценка, свързани с участието на Украйна във всяка отделна програма, следва да се определят чрез споразумение между Комисията, която действа от името на Съюза, и компетентните органи на Украйна,СЕ СПОРАЗУМЯХА ЗА СЛЕДНОТО:Член 1На Украйна се разрешава да участва във всички текущи и бъдещи програми на Съюза, които са отворени за участие на Украйна съгласно съответните разпоредби за приемане на тези програми.Член 2Украйна участва финансово в общия бюджет на Европейския съюз в съответствие с конкретните програми, в които тя участва.Член 3Представители на Украйна се допускат да участват като наблюдатели и по въпросите, които засягат Украйна, в управителните комитети, отговарящи за мониторинг на програмите с финансово участие на Украйна.Член 4Проектите и инициативите, представени от участници от Украйна подлежат, доколкото това е възможно, на същите условия, правила и процедури по отношение на програмите като тези, които се прилагат спрямо държавите-членки.Член 5Конкретните ред и условия за участието на Украйна във всяка програма, и по-конкретно дължимата финансова вноска и процедурите за отчитане и оценка, се определят чрез споразумение между Комисията, която действа от името на Съюза, и компетентните органи на Украйна (меморандум за разбирателство).Ако Украйна кандидатства за външна помощ от Съюза, за да участва в дадена програма на Съюза въз основа на член 3 от Регламент (ЕО) № 1638/2006 на Европейския парламент и на Съвета от 24 октомври 2006 г. за определяне на общи разпоредби относно установяване на Европейски инструмент за съседство и партньорство или съгласно друг подобен регламент, предвиждащ външна помощ за Украйна от Съюза, който може да бъде приет в бъдеще, условията, уреждащи ползването на външната помощ на Съюза от страна на Украйна се определят чрез споразумение за финансиране, като се спазва по-конкретно член 20 от Регламент (ЕО) № 1638/2006.Член 6В съответствие с Регламент (ЕО, Евратом) № 1605/2002 на Съвета от 25 юни 2002 година относно Финансовия регламент, приложим за общия бюджет на Европейските общности, във всеки меморандум за разбирателство, сключен съгласно член 5, се посочва, че финансовият контрол или одитите или другите проверки, включително административни разследвания, се извършват от или под ръководството на Европейската комисия, Европейската служба за борба с измамите (OLAF) и Сметната палата.Следва да се изготвят подробни разпоредби за финансов контрол и одит, административни мерки, санкции и събиране на вземания, с които да се предоставят правомощия на Европейската комисия, Европейската служба за борба с измамите и Сметната палата, които съответстват на правомощията им по отношение на бенефициери или изпълнители със седалище в Съюза.Член 7Настоящият протокол относно Рамково споразумение се прилага за периода, за който е в сила Споразумението за партньорство и сътрудничество между Европейските общности и техните държави-членки, от една страна, и Украйна, от друга страна.Настоящият протокол се подписва и одобрява от страните съгласно техните съответни процедури.Всяка от договарящите се страни може да денонсира настоящия протокол с писмено уведомление до другата договаряща се страна. Настоящият протокол се прекратява шест месеца след датата на такова нотифициране.Прекратяването на протокола вследствие на денонсиране от която и да било от договарящите се страни не се отразява върху проверките и контрола, които следва да бъдат извършвани, когато това е уместно, съгласно разпоредбите, предвидени в членове 5 и 6.Член 8Три години най-късно след влизане в сила на настоящия протокол и на всеки три години впоследствие двете договарящи се страни могат да ревизират прилагането на настоящия протокол в зависимост от реалното участие на Украйна в програми на Съюза.Член 9Настоящият протокол се прилага, от една страна, за териториите, на които се прилага Договорът за функционирането на Европейския съюз и при условията, определени в този договор, и от друга страна, за територията на Украйна.Член 10Настоящият протокол влиза в сила на първия ден от месеца, следващ датата, на която договарящите се страни се уведомяват взаимно по дипломатически път, че необходимите процедури за влизането му в сила са изпълнени.Страните се договарят, че до влизането в сила на настоящия протокол, независимо от приключването на съответните вътрешни процедури, неговите разпоредби се прилагат временно от датата на подписването му, при условие че той бъде сключен на по-късна дата.Член 11Настоящият протокол е неразделна част от споразумението.Член 12Настоящият протокол е съставен в два екземпляра на официалните езици на страните, като всички текстове са еднакво автентични.Съставен в Брюксел на ... …. година.За правителството на УкрайнаЗа Европейския съюз [1] СOM(2006) 724 окончателен, 4 декември 2006 г.;[2] Заключения на Съвета по общите въпроси и външните отношения (GAERC) от 5 март 2007 г.;[3] Решение на Съвета (с ограничен достъп), с което Комисията се упълномощава да договаря протоколи […], док. 10412/07;[4] Заключения на Председателството — Брюксел, 21—22 юни 2007 г., док. 11177/07;[5] Доклад на Председателството за постигнатия напредък в ,,Укрепване на европейската политика за съседство“, док. 10874/07;[6] Заключения относно укрепването на eвропейската политика за съседство, приети от Съвета (по общите въпроси и външните отношения) на 18 юни 2007 г., док. 11016/07;[7] OВ L 129/40-43 от 17.5.2008 г.


               ЕВРОПЕЙСКА КОМИСИЯ
            Брюксел, 5.8.2015
            COM(2015) 390 final
            2015/0170(NLE)
            Предложение за
            РЕШЕНИЕ НА СЪВЕТА
            относно позицията, която да бъде заета от името на Европейския съюз в рамките на Комитета за асоцииране в състав „Търговия“, създаден със Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               Основания и цели на предложението

               Приложеното предложение е правният инструмент, с който се определя позицията, която да бъде заета от името на Съюза в рамките на орган, създаден по силата на споразумение за асоцииране между Съюза и трета държава. По-конкретно то е свързано с прилагането на Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна („споразумението“).

               Споразумението беше подписано на 27 юни 2014 г. и се прилага временно от 1 септември 2014 г. в очакване на ратифицирането му от държавите членки. С Решение 2014/492/ЕС на Съвета от 16 юни 2014 г.
                  1
                беше одобрено подписването на споразумението, от името на Европейския съюз, на Европейската общност за атомна енергия и на техните държави членки, и временното прилагане на някои разпоредби от него.

               Със споразумението беше създаден Комитетът за асоцииране в състав „Търговия“, който упражнява контрол върху прилагането на дял V (Търговия и свързани с търговията въпроси) от споразумението и решава свързаните с това въпроси. Този комитет трябва да състави списък с арбитри, за да се гарантира доброто функциониране на механизма за уреждане на спорове, в съответствие с член 404 от споразумението.

               Съгласуваност със съществуващите разпоредби в тази област на политиката

               Настоящото предложение касае прилагането на общата търговска политика на Съюза по отношение на конкретна държава от Източното партньорство на базата на разпоредбите на горепосоченото споразумение. С него се цели създаването на необходимите институционални инструменти, които ще направят възможно ефикасното уреждане от страна на Съюза и на Република Молдова на двустранните спорове във връзка с прилагането и тълкуването на споразумението. То е в съответствие с подхода на Съюза към договарянето или прилагането на механизмите за уреждане на спорове в рамките на споразуменията за свободна търговия с други търговски партньори.

               Съгласуваност с другите политики на Съюза

               Настоящото предложение е в духа на другите външни политики на Съюза и същевременно ги допълва, особено Европейската политика на съседство и политиката на сътрудничество за развитие по отношение на Република Молдова.

               2.Правно основание, субсидиарност и пропорционалност

               Правно основание

               Правното основание за определяне на позицията, която Съюзът да заеме в рамките на комитетите, създадени със споразумението между Съюза и Република Молдова, е Договорът за функционирането на Европейския съюз (ДФЕС), и по-специално член 207, параграф 4, във връзка с член 218, параграф 9 от него.

               Субсидиарност (при неизключителна компетентност)

               В съответствие с член 3 от ДФЕС общата търговска политика е от изключителната компетентност на Съюза. Поради това принципът на субсидиарност не се прилага.

               Пропорционалност

               Настоящото предложение е необходимо с оглед изпълнението на международните ангажименти на Съюза, залегнали в споразумението с Република Молдова.

               Избор на инструмент

               Настоящото предложение е в съответствие с член 218, параграф 9 от ДФЕС, който предвижда приемането на решения от Съвета в подобни случаи. Не съществува друг правен инструмент, който да може да бъде използван за постигане на целта, изложена в настоящото предложение.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИТЕ НА ВЪЗДЕЙСТВИЕТО

               Последващи оценки/проверки за пригодност на действащото законодателство

                  Не се прилага.

               Консултации със заинтересованите страни

               Във връзка с настоящото предложение не са необходими консултации със заинтересованите страни.

               Събиране и използване на експертни становища

                  Комисията взе предвид информацията, предоставена от държавите членки през последните години по отношение на граждани на Съюза, които са подходящи да изпълняват функцията на арбитри по спорове, възникнали в рамките на търговските споразумения на Съюза, и притежават необходимата квалификация за това.

               Оценка на въздействието

                  Предложението касае прилагането на институционалните аспекти на споразумението между Съюза и Република Молдова, и по-специално дял V (Търговия и свързани с търговията въпроси) от него. Предложението няма отражение върху икономическата, социалната или екологичната политика на Съюза. Споразумението се прилага временно от 1 септември 2014 г. и неговото прилагане е в началната си фаза.

               Пригодност и опростяване на законодателството

                  Споразумението между Съюза и Република Молдова не е предмет на процедури по програмата REFIT, не предполага никакви разходи за МСП и не поражда проблеми от гледна точка на цифровата среда.

               Основни права

               Предложението няма последствия за защитата на основните права.

               4.ОТРАЖЕНИЕ ВЪРХУ БЮДЖЕТА

                  Не се прилага.

               5.ДРУГИ ЕЛЕМЕНТИ

               Планове за изпълнение и механизъм за мониторинг, оценка и докладване

                  Изпълнението на споразумението подлежи на редовен преглед от страна на Съвета за асоцииране ЕС-Република Молдова. Европейската комисия също така пое ангажимент ежегодно да представя пред Европейския парламент доклад относно прилагането на дял V (Търговия и свързани с търговията въпроси) от споразумението, включително относно елементите, включени в настоящото предложение.

               Обяснителни документи (за директивите)

                  Не се прилага.

               Подробно разяснение на конкретни разпоредби на предложението

                  Целта на предложението е да се приеме позиция на Съюза във връзка с прилагането на частта от споразумението между Съюза и Република Молдова, отнасяща се до търговията. Дял V (Търговия и свързани с търговията въпроси) от споразумението включва глава 14 (Уреждане на спорове), която предвижда механизъм за разрешаване на търговски спорове между страните по споразумението, свързани с прилагането или тълкуването на частта от споразумението, отнасяща се до търговията. Арбитражната процедура, уредена в глава 14, предвижда, че страната, подала жалбата, може да поиска образуването на арбитражен съд за разрешаване на конкретен двустранен спор. С член 404 от споразумението са уредени правилата относно състава на арбитражния съд. Споразумението предвижда съставянето на списък на квалифицирани лица, които могат да изпълняват функцията на арбитри. Съответно, съвместно с правителството на Република Молдова бе обсъден проект на списък с арбитри, които желаят и могат да влязат в състава на арбитражния съд. Списъкът включва петима кандидат-арбитри от Съюза, петима кандидат-арбитри от Република Молдова и петима граждани на трети държави, които могат да изпълняват функцията на председатели на арбитражния съд. Списъкът ще се използва в случаите, когато е необходимо да бъде образуван арбитражен съд.

               2015/0170 (NLE)

               Предложение за

               РЕШЕНИЕ НА СЪВЕТА

               относно позицията, която да бъде заета от името на Европейския съюз в рамките на Комитета за асоцииране в състав „Търговия“, създаден със Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 207, параграф 4, първа алинея, във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)В член 464, параграфи 3 и 4 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна („споразумението“) се предвижда временното прилагане на конкретно посочени от Съюза части от споразумението.

               (2)В член 3 от Решение 2014/492/ЕС на Съвета
                  2
                се уточняват разпоредбите на споразумението, които ще се прилагат временно, в т.ч. разпоредбите относно създаването и работата на Комитета за асоцииране в състав „Търговия“ и уреждането на спорове. В съответствие с член 464, параграф 4 от споразумението временното прилагане на тези разпоредби породи действие от 1 септември 2014 г.

               (3)В член 404, параграф 1 от споразумението се предвижда задължение за Комитета за асоцииране в състав „Търговия“, определен в член 438, параграф 4 от споразумението, да постигне съгласие по списък на лица, които да изпълняват функцията на арбитри в производствата за уреждане на спорове, в срок от шест месеца от началото на временното прилагане на споразумението в съответствие с член 464, параграф 5 от споразумението.

               (4)В съответствие с член 404, параграф 1 от споразумението съвместно с правителството на Република Молдова бе обсъден проект на списък с арбитри, които могат да бъдат включени в състава на арбитражния съд; списъкът включва петима кандидат-арбитри от Съюза, петима кандидат-арбитри от Република Молдова и петима граждани на трети държави, които могат да изпълняват функцията на председател на арбитражния съд.

               (5)Поради това е целесъобразно да се определи позицията, която да бъде заета от името на Съюза в рамките на Комитета за асоцииране в състав „Търговия“ по отношение на списъка с лица, които да изпълняват функцията на арбитри в производствата за уреждане на спорове,

               ПРИЕ НАСТОЯЩОТО РЕШЕНИЕ:

               Член 1

               Позицията, която следва да се заеме от името на Съюза в рамките на Комитета за асоцииране в състав „Търговия“ по отношение на приемането на списъка с лица, които да изпълняват функцията на арбитри в производствата за уреждане на спорове, се основава на проекта на решение на посочения по-горе комитет, приложен към настоящото решение.

               Представителите на Съюза в рамките на Комитета за асоцииране в състав „Търговия“ могат да се съгласят с несъществени промени в проекта на решението, без да е необходимо допълнително решение на Съвета.

               Член 2

               Настоящото решение влиза в сила в деня на приемането му.

               Съставено в Брюксел на  година.

                     За Съвета

                     Председател

                     (1)
                  ОВ L 260, 30.8.2014 г., стр. 1.

                     (2)
                  Решение 2014/492/EС на Съвета от 16 юни 2014 г. за подписването, от името на Европейския съюз, и временното прилагане на Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна (ОВ L 260, 30.8.2014 г., стр. 1).

    ---documentbreak---

               ЕВРОПЕЙСКА КОМИСИЯ
            Брюксел, 5.8.2015
            COM(2015) 390 final
            ПРИЛОЖЕНИЕ
            към
            предложение за Решение на Съвета
            относно позицията, която да бъде заета от името на Европейския съюз в рамките на Комитета за асоцииране в състав „Търговия“, създаден със Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна

               ПРОЕКТ

               НА РЕШЕНИЕ № 1/2015 НА КОМИТЕТА ЗА АСОЦИИРАНЕ ЕС–РЕПУБЛИКА МОЛДОВА В СЪСТАВ „ТЪРГОВИЯ“

               от... 2015 г.

               за съставяне на списък на арбитри по член 404, параграф 1 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна

               КОМИТЕТЪТ ЗА АСОЦИИРАНЕ В СЪСТАВ „ТЪРГОВИЯ“,

               като взе предвид Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна, подписано в Брюксел на 27 юни 2014 г., и поспециално член 404, параграф 1 от него,

               като има предвид, че:

               (1)В съответствие с член 464 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна („споразумението“), отделни части от споразумението, включително разпоредбата относно съставянето на списъка с арбитри, се прилагат временно, считано от 1 септември 2014 г.

               (2)В съответствие с член 404, параграф 1 от споразумението Комитетът за асоцииране в състав „Търговия“, определен в член 438, параграф 4 от споразумението, трябва да състави списък от 15 лица, които да изпълняват функцията на арбитри,

               ПРИЕ НАСТОЯЩОТО РЕШЕНИЕ:

               Член 1

               Списъците на лицата, които могат да изпълняват функцията на арбитри за целите на член 404, параграф 1 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна, се съдържат в приложението към настоящото решение.

               Член 2

               Настоящото решение влиза в сила в деня на приемането му.

               Съставено в … на … година.

                        За Комитета за асоцииране

                        в състав „Търговия“

                        Председател

               ПРИЛОЖЕНИЕ

               СПИСЪК НА АРБИТРИ ПО ЧЛЕН 404, ПАРАГРАФ 1 ОТ СПОРАЗУМЕНИЕТО

               Арбитри, предложени от Република Молдова

               1.Sergiu BĂIEŞU

               2.Eduard SERBENCO

               3.Lilia GRIBINCEA

               4.Octavian CAZAC

               5.Mihail BURUIANĂ

               Арбитри, предложени от Европейския съюз

               1.Claus–Dieter EHLERMANN

               2.Giorgio SACERDOTI

               3.Jacques BOURGEOIS

               4.Pieter Jan KUIJPER

               5.Ramon TORRENT

               Председатели

               1.David UNTERHALTER (Южна Африка)

               2.Merit JANOW (Съединени американски щати)

               3.
                     William DAVEY (Съединени американски щати)

               4.
                     Leora BLUMBERG (Южна Африка)

               5.
                     Helge SELAND (Норвегия)


               ЕВРОПЕЙСКА КОМИСИЯ
            Брюксел, 8.5.2017
            COM(2017) 214 final
            2017/0091(NLE)
            Предложение за
            РЕШЕНИЕ НА СЪВЕТА
            за определяне на позицията, която да бъде заета от името на Европейския съюз на Срещата на страните по Споразумението за риболов в Южния Индийски океан и за отмяна на Решение 14404/12

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

               С Решение 2008/780/ЕО на Съвета
                  1
                Съюзът одобри Споразумението за риболов в Южния Индийски океан (Споразумението), с което се учредява Срещата на страните по Споразумението за риболов в Южния Индийски океан (SIOFA). В рамките на SIOFA Срещата на страните отговаря за приемането на мерки, чиято цел е да се осигури дългосрочно опазване и устойчиво използване на рибните ресурси в обхванатия от SIOFA район и да се опазят морските екосистеми, в които се намират тези рибни ресурси. Тези мерки могат да станат обвързващи за Съюза.

               Позицията, която да бъде заета от името на Съюза в регионалните организации за управление на рибарството (RFMO), понастоящем се определя съобразно двустепенен подход. С решение на Съвета се определят ръководните принципи и насоки на позицията на Съюза на многогодишна основа, която позиция впоследствие се коригира за всяка годишна Среща на страните с неофициални документи на Комисията, които трябва да бъдат обсъдени в работната група на Съвета.

               По отношение на Срещата на страните по SIOFA в Решение 14404/12 на Съвета от 5 октомври 2012 г. се предвижда преразглеждане на позицията на Съюза преди годишната среща през 2017 г. Поради това с настоящото предложение се цели формулирането на позицията на Съюза в рамките на SIOFA за периода 2017—2021 г. и съответно замяната на Решение 14404/12 на Съвета от 5 октомври 2012 г., което се отнася за периода 2012—2016 г.

               •Съгласуваност със съществуващите разпоредби в тази област на политиката

               Настоящото преразглеждане е насочено към включването на принципите и насоките на новата обща политика в областта на рибарството (ОПОР), определени в Регламент (ЕС) № 1380/2013 на Европейския парламент и на Съвета
                  2
               , като се вземат предвид също така целите на Съобщението на Комисията относно външното измерение на общата политика в областта на рибарството
                  3
               . Освен това позицията на Съюза беше коригирана в съответствие с Договора от Лисабон.

               Както и досегашната, изложената по-долу позиция съдържа принципи и насоки, а доколкото е необходимо — особеностите на SIOFA. Освен това бе включена и стандартната процедура по ежегодното уточняване на позицията на Съюза, както беше поискано от държавите членки.

               •Съгласуваност с другите политики на Съюза

                  Не се прилага.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

               Решението по-долу се основава на Договора за функционирането на Европейския съюз, и по-специално на член 43, параграф 2 във връзка с член 218, параграф 9 от него, в който се предвижда, че Съветът, по предложение на Комисията, приема решение за определяне на позициите, които да бъдат заети от името на Съюза в рамките на орган, създаден със споразумение, когато този орган има за задача да приема актове с правно действие. Това се отнася за позицията, която Комисията да заеме от името на Съюза на Срещата на страните по SIOFA.

               Регламент (ЕС) № 1380/2013 на Европейския парламент и на Съвета е правното основание за определянето на принципите, които да бъдат отразени в настоящата позиция.

               Решението по-долу заменя Решение 14404/12 на Съвета, което се отнася за периода 2012—2016 г., и обхваща периода 2017—2021 г.

               •Субсидиарност (при неизключителна компетентност)

                  Не се прилага.

               •Пропорционалност

                  Не се прилага.

               •Избор на инструмент

               Съгласно член 218, параграф 9 от Договора за функционирането на Европейския съюз позицията, която да бъде заета от името на Съюза в рамките на регионалните организации за управление на рибарството (RFMO), когато те имат за задача да приемат актове с правно действие, с изключение на актовете за допълнение или изменение на тяхната институционална рамка, се определя посредством решение на Съвета по предложение на Комисията.

               3.РЕЗУЛТАТИ ОТ ПОСЛЕДВАЩИ ОЦЕНКИ, КОНСУЛТАЦИИ СЪС ЗАИНТЕРЕСОВАНИТЕ СТРАНИ И ОЦЕНКИ НА ВЪЗДЕЙСТВИЕТО

               •Последващи оценки/проверки за пригодност на действащото законодателство

                  Не се прилага.

               •Консултации със заинтересованите страни

                  Не се прилага.

               •Събиране и използване на експертни становища

                  Не се прилага.

               •Оценка на въздействието

                  Не се прилага.

               •Пригодност и опростяване на законодателството

                  Не се прилага.

               •Основни права

                  Не се прилага.

               4.ОТРАЖЕНИЕ ВЪРХУ БЮДЖЕТА

                  Не се прилага.

               5.ДРУГИ ЕЛЕМЕНТИ

               •Планове за изпълнение и механизъм за мониторинг, оценка и докладване

                  Не се прилага.

               •Обяснителни документи (за директивите)

                  Не се прилага.

               •Подробно разяснение на конкретните разпоредби на предложението

                  Не се прилага.

               2017/0091 (NLE)

               Предложение за

               РЕШЕНИЕ НА СЪВЕТА

               за определяне на позицията, която да бъде заета от името на Европейския съюз на Срещата на страните по Споразумението за риболов в Южния Индийски океан и за отмяна на Решение 14404/12

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 43, параграф 2 във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)В член 38 от Договора за функционирането на Европейския съюз във връзка с член 39, параграф 1, буква г) от него се предвижда, че една от целите на общата политика в областта на рибарството е да се гарантира сигурността на снабдяването.

               (2)В член 2 от Регламент (ЕС) № 1380/2013 на Европейския парламент и на Съвета
                  4
                се предвижда, че общата политика в областта на рибарството гарантира, че дейностите, свързани с риболова и аквакултурите, са екологично устойчиви в дългосрочен план и се управляват по начин, който съответства на целите за постигане на икономически и социални ползи и ползи за заетостта, както и за осигуряване на продоволственото снабдяване. Освен това в него се предвижда, че при общата политика в областта на рибарството се прилага подходът на предпазливост към управлението на рибарството и целта е да се гарантира, че експлоатацията на живите морски биологични ресурси осигурява възстановяването и поддържането на популациите на улавяните видове над нивата, позволяващи максимален устойчив улов. В него се предвижда също така Съюзът да се стреми да взема управленски мерки и мерки за опазване въз основа на най-добрите налични научни становища, да насърчава риболовни методи, които допринасят за по-селективен риболов и за избягване и намаляване, доколкото е възможно, на нежелания улов, за извършване на риболов със слабо въздействие върху морските екосистеми и рибните ресурси и за постепенно премахване на изхвърлянето на улов. Освен това в член 28 от Регламент (ЕС) № 1380/2013 изрично се предвижда тези принципи да се прилагат от Съюза в неговата външна политика.

               (3)С Решение 2008/780/ЕО на Съвета
                  5
                Съюзът сключи Споразумението за риболов в Южния Индийски океан (SIOFA). Срещата на страните по SIOFA отговаря за приемането на мерки, чиято цел е да се осигури дългосрочно опазване и устойчиво използване на рибните ресурси в обхванатия от SIOFA район чрез прилагането на подхода на предпазливост и екосистемния подход при управлението на рибните ресурси и по този начин да се опазят морските екосистеми, в които се намират тези рибни ресурси. Тези мерки предстои да станат обвързващи за Съюза.

               (4)На 5 октомври 2012 г. Съветът прие Решение 14404/12 за определяне на позицията на Съюза, която да бъде заета в рамките на Споразумението за риболов в Южния Индийски океан (SIOFA).

               (5)В Решение 14404/12 се предвижда, че определената там позиция е необходимо да бъде разгледана най-късно за годишната Среща на страните по SIOFA през 2017 г. Поради това е целесъобразно Решение 14404/12 да бъде отменено и да бъде заменено с ново решение.

               (6)Предвид изменящия се характер на рибните ресурси в обхванатия от SIOFA район и на произтичащата от това необходимост позицията на Съюза да бъде съобразена с някои новости, включително нови статистически, биологични и други данни, представени преди или по време на годишната Среща на страните, трябва да бъдат установени процедури в съответствие с принципа на лоялно сътрудничество между институциите на Съюза, залегнал в член 13, параграф 2 от ДЕС, за ежегодното уточняване на позицията на Съюза.

               (7)В съответствие с член 218 и член 3, параграф 1 от ДФЕС Комисията представлява ЕС на годишната Среща на страните по SIOFA. Поради това адресат на настоящото решение е Комисията.

               ПРИЕ НАСТОЯЩОТО РЕШЕНИЕ:

               Член 1

               Позицията на Европейския съюз на годишната Среща на страните по SIOFA, когато този орган има за задача да приема актове с правно действие, е определена в приложение I.

               Член 2

               Ежегодното уточняване на позицията на Съюза, която да се заеме на годишната Среща на страните по SIOFA, се извършва в съответствие с приложение II.

               Член 3

               Позицията на Съюза, определена в приложение I, се оценява и при необходимост се преразглежда от Съвета по предложение на Комисията най-късно за годишната Среща на страните по SIOFA през 2022 г.

               Член 4

               Решение 14404/12 се отменя.

               Член 5

               Адресат на настоящото решение е Европейската комисия.

               Съставено в Брюксел на  година.

                     За Съвета

                     Председател

                     (1)
                  ОВ L 268, 9.10.2008 г., стр. 27.

                     (2)
                  Регламент (ЕС) № 1380/2013 на Европейския парламент и на Съвета относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 на Съвета и Решение 2004/585/ЕО на Съвета (ОВ L 354, 28.12.2013 г., стр. 22).

                     (3)
                  COM(2011) 424 от 13.7.2011 г.

                     (4)
                  Регламент (ЕС) № 1380/2013 на Европейския парламент и на Съвета относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 на Съвета и Решение 2004/585/ЕО на Съвета (ОВ L 354, 28.12.2013 г., стр. 22).

                     (5)

                        Решение 2008/780/ЕО на Съвета от 29 септември 2008 г. за сключване от името на Европейската общност на Споразумението за риболов в Южния Индийски океан (ОВ L 268 от 9.10.2008 г., стр. 27).

    ---documentbreak---

               ЕВРОПЕЙСКА КОМИСИЯ
            Брюксел, 8.5.2017
            COM(2017) 214 final
            ПРИЛОЖЕНИЯ
            къмПредложение заРЕШЕНИЕ НА СЪВЕТА
            за определяне на позицията, която да бъде заета от името на Европейския съюз на Срещата на страните по Споразумението за риболов в Южния Индийски океан и за отмяна на Решение 14404/12

               ПРИЛОЖЕНИЕ I

               Позиция на Съюза на Срещата на страните по Споразумението за риболов в Южния Индийски океан

               (1)Принципи

               В рамките на SIOFA Съюзът:

               а)
                     предприема необходимото, за да осигури, че мерките, приети в рамките Срещата на страните по SIOFA, са в съответствие с целите и принципите, от които се ръководи Съюзът в рамките на общата политика в областта на рибарството, по-специално чрез подхода на предпазливост и с целите, свързани с максималния устойчив улов, както е определено в член 2, параграф 2 от Регламент (ЕС) № 1380/2013, за насърчаване на прилагането към управлението на рибарството на екосистемен подход; за ограничаване на въздействието на риболовните дейности върху околната среда; за избягване и намаляване доколкото е възможно на нежелания улов и за постепенно прекратяване на изхвърлянето на улов; за свеждане до минимум на въздействието на риболовните дейности върху морските екосистеми, както и — чрез насърчаване на икономически жизнеспособен и конкурентоспособен сектор на рибарството в Съюза — за гарантиране на добър жизнен стандарт на лицата, които зависят от риболовните дейности, като същевременно се отчитат интересите на потребителите;

               б)
                     предприема необходимото, за да осигури, че мерките, приети в рамките на Срещата на страните по SIOFA, са в съответствие с целите на SIOFA;

               в)
                     предприема необходимото, за да осигури, че мерките, приети в рамките на Срещата на страните по SIOFA, са съобразени с международното право, и по-специално с разпоредбите на Конвенцията на ООН по морско право, Споразумението на ООН, отнасящо се до опазването и управлението на трансгранично преминаващите и далекомигриращите рибни запаси, както и със Споразумението за насърчаване на спазването на международните мерки за опазване и управление от риболовните кораби в открито море и Споразумението на Организацията за прехрана и земеделие от 2009 г. за мерките на пристанищната държава;

               г)
                     насърчава позиции, съгласувани с позициите, взети в рамките на регионалните организации за управление на рибарството, а когато е уместно, и с регионалните морски конвенции в същата област;

               д)
                     се стреми към полезно взаимодействие с политиката, която Съюзът провежда като част от своите двустранни отношения с трети държави в областта на рибарството, и осигурява съгласуваност с другите политики на Съюза, по-конкретно в областта на външните отношения, околната среда, търговията, развитието, научните изследвания и иновациите и други;

               е)
                     осигурява спазването на международните ангажименти на Съюза;

               ж)
                     се съобразява със заключенията на Съвета от 19 март 2012 г. във връзка със Съобщението относно външното измерение на общата политика в областта на рибарството
                  1
               ;

               з)
                     се стреми да създава равнопоставени условия за флотата на Съюза в обхванатия от SIOFA район въз основа на същите принципи и стандарти като принципите и стандартите, които се прилагат съгласно правото на Съюза, и да насърчава еднаквото прилагане на резолюциите и препоръките.

               (2)Насоки

               Ако е необходимо, Съюзът се стреми да подкрепя приемането на следните мерки от Срещата на страните по SIOFA:

               а)
                     мерки за опазване и управление на рибните ресурси в обхванатия от SIOFA район въз основа на най-добрите налични научни становища, включително на общия допустим улов и квотите или регулирането на усилието за видовете, регулирани от Срещата на страните по SIOFA, които биха спомогнали за постигането или за запазването на постигнатите стойности на максималния устойчив улов най-късно до 2020 г.

               б)
                     при необходимост се разглеждат конкретни мерки за запасите, които са подложени на прекомерен улов, с цел да се запази риболовното усилие в границите на наличните възможности за риболов и да се опазят морските екосистеми;

               в)
                     мерки за наблюдение, контрол и надзор в обхванатия от SIOFA район, с цел да се осигури ефективност на контрола и спазването на мерките, приети в рамките на Срещата на страните по SIOFA, включително въвеждането на система на SIOFA за наблюдение на корабите;

               г)
                     мерки за предотвратяване, възпиране и премахване на незаконните, недекларираните и нерегулираните (ННН) риболовни дейности в обхванатия от SIOFA район, включително списък с кораби, извършващи незаконен, недеклариран и нерегулиран риболов и мерки на пристанищната държава;

               д)
                     мерки за свеждане до минимум на отрицателното въздействие на риболовните дейности върху морското биологично разнообразие, включително морските птици, и защитни мерки за уязвимите морски екосистеми в обхванатия от SIOFA район, в съответствие с резолюциите на Общото събрание на ООН, и морски екосистеми, които се състоят от мерки за избягване и намаляване доколкото е възможно на нежелания улов, включително улов на екологично важни видове, както и за постепенно премахване на изхвърлянето на улов;

               е)
                     мерки, насочени към забраната на риболова, извършван единствено за целите на добиването на перки от акули, и изискване всички акули да бъдат разтоварвани с всичките си перки естествено прикрепени;

               ж)
                     разработване на съвместни подходи с други регионални организации за управление на рибарството, които участват в управлението на рибарството в обхванатия от SIOFA район;

               з)
                     принос за установяването на програма за наблюдение, като разработва и допринася за изготвянето на съответната схема на наблюдение;

               и)
                     подкрепа за извършването на редовни прегледи за оценка на резултатите на SIOFA в необходимия срок и изпълнението на нейните препоръки;

               й)
                     мерки за осигуряване в средносрочен план на по-равномерно преразпределяне на бюджета на SIOFA;

               к)
                     допълнителни технически мерки, основани на становища на спомагателните органи, създадени от Срещата на страните по SIOFA.

               ПРИЛОЖЕНИЕ ІI

               Ежегодно уточняване на позицията на Съюза, която да бъде заета
                  на годишната Среща на страните по Споразумението за риболов в Южния Индийски океан

               Преди всяка годишна Среща на страните по SIOFA се предприемат необходимите стъпки, така че позицията, която да бъде изразена от името на Съюза, да отчита най-актуалната статистическа, биологична и друга полезна информация, с която разполага Европейската комисия, в съответствие с принципите и насоките, изложени в приложение І.

               За тази цел и въз основа на тази информация Европейската комисия представя на Съвета или на подготвителните му органи достатъчно време преди всяка годишна Среща на страните по SIOFA писмен документ, в който са изложени елементите на предложеното уточняване на позицията на Съюза за обсъждане и одобряване.

               Ако в хода на по-нататъшни срещи, включително на място, не е възможно да се постигне споразумение за това позицията на Съюза да бъде съобразена с новите елементи, въпросът се отнася до Съвета или до подготвителните му органи.

                     (1)
                  вж. док. 7086/12 PECHE 66


title: Предложение за Решение на Европейския Парламент и на Съвета относно мобилизирането на Европейския фонд за приспособяване към глобализацията

text:
Важна правна забележка

|

52010PC0008

	[pic] | ЕВРОПЕЙСКА КОМИСИЯ |Брюксел, 22.1.2010COM(2010)8 окончателен2010/0003 (NLE)Предложение заРЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТАотносно мобилизирането на Европейския фонд за приспособяване към глобализациятаОБЯСНИТЕЛЕН МЕМОРАНДУММеждуинституционалното споразумение от 17 май 2006 г.[1] позволява мобилизиране на Европейския фонд за приспособяване към глобализацията (ЕФПГ) чрез механизъм за гъвкавост в рамките на годишния таван от 500 млн. EUR над съответните функции от финансовата рамка. Правилата за допустимост, приложими за финансовото участие на фонда, са посочени в Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията[2]. Този регламент бе последно изменен от Регламент (ЕО) № 546/2009[3], чрез който временно се разширява обхватът на прилагането на ЕФПГ и се изменят критериите за допустимост. Измененият регламент се прилага за заявления, получени след 1 май 2009 г.Службите на Комисията направиха задълбочено проучване на подаденото от Литва заявление в съответствие с Регламент (ЕО) № 1927/2006, и по-специално с членове 1, 2, 3, 4, 5 и 6 от него.Дело EGF/2009/010 LT/Snaigė1.  Заявлението от Литва бе подадено в Комисията на 23 юли 2009 г. То се основаваше на специфичните критерии за намеса по член 2, буква в) от Регламент (ЕО) № 1927/2006, които позволяват на заявителите да се отклонят от изискванията на член 2, букви а) и б) в малки пазари на труда или при изключителни обстоятелства, когато съкращенията влияят сериозно на заетостта и местната икономика. Литва посочи, че за заявлението е необходима дерогация от член 2, буква а), където нормалният таван е от поне 500 съкращения за период от 4 месеца. Съкращенията в AB Snaigė бяха осъществени на две големи вълни, достигайки най-голям брой през ноември 2008 г. и февруари─март 2009 г., като по този начин не се очертава един единствен четиримесечен период, в който са осъществени поне 500 съкращения, въпреки че общият брой съкращения надхвърля тази цифра, ако се прибавят около шест седмици към референтния период. Заявлението бе подадено в определения срок от 10 седмици, посочен в член 5 от Регламента.2.  Заявлението засяга 651 съкращения, от които за 480 се предвижда помощ по ЕФПГ.3.  Подробностите от оценката се съдържат в съобщението, прието от Комисията[4].Въз основа на заключенията в горепосоченото съобщение се предлага заявление EGF/2009/010 LT/Snaigė, подадено от Литва и отнасящо се до съкращения в AB Snaigė и двама от неговите доставчици, да бъде прието, тъй като са предоставени доказателства за пряка и доказуема връзка, че тези съкращения са резултат от световната финансова и икономическа криза. Предложен е съгласуван пакет от допустими персонализирани услуги, в който исканото участие на ЕФПГ е в размер на 258 163 EUR (вж. следващата страница).ФинансиранеНаличният общ годишен бюджет за ЕФПГ е в размер на 500 млн. EUR. Сумата, предложена от Комисията за отпускане по Фонда, е основана на предоставената от Литва информация.Въз основа на заявлението за помощ от фонда, подадено от Литва, в което са засегнати AB Snaigė и двама от неговите доставчици, приносът на ЕФПГ към съгласуваните пакети от персонализирани услуги, които ще бъдат финансирани, е на стойност 258 163 EUR, което представлява 65 % от общите разходи.Като отчита максималния възможен размер на приноса на фонда, определен в съответствие с член 10 от Регламент (ЕО) № 1927/2006, както и рамките за преразпределяне на бюджетни кредити, Комисията предлага да се отпуснат средства от ЕФПГ за цялата сума, посочена по-горе, които следва да се заделят по функция 1а на финансовата рамка.Исканият размер на помощта ще позволи над 25 % от максималната годишна сума, предвидена за ЕФПГ, да остане на разположение за разпределение през последните четири месеца на годината съгласно изискването в член 12, параграф 6 от Регламент (ЕО) № 1927/2006.С представянето на настоящото предложение за мобилизиране на Фонда Комисията започва опростената тристранна процедура съгласно изискванията на точка 28 от Междуинституционалното споразумение от 17 май 2006 г., за да се осигури съгласието на двата клона на бюджетния орган относно необходимостта да се използва фондът и относно размера на необходимите средства. Комисията приканва клона на бюджетния орган, който пръв постигне съгласие на подходящо политическо равнище по проекта на предложение за мобилизиране, да информира другия клон и Комисията за своите намерения.В случай на несъгласие от страна на някой от двата клона на бюджетния орган ще бъде свикана официална тристранна среща.Комисията представя отделно искане за прехвърляне, за да бъдат вписани в бюджета за 2010 г. специфични бюджетни кредити за поети задължения и за плащания, съгласно изискването по точка 28 от Междуинституционалното споразумение от 17 май 2006 г.2010/0003 (NLE)Предложение заРЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТАотносно мобилизирането на Европейския фонд за приспособяване към глобализациятаЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за функционирането на Европейския съюз,като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление[5], и по-специално точка 28 от него,като взеха предвид Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията[6], и по-специално член 12, параграф 3 от него,като взеха предвид предложението на Европейската комисия[7],като имат предвид, че:(1) Европейският фонд за приспособяване към глобализацията (ЕФПГ) беше създаден с цел да предоставя допълнителна подкрепа на съкратените работници, които са засегнати от последиците от значими структурни промени в моделите на световната търговия, и да ги подпомага при повторното им приобщаване към пазара на труда.(2) Обхватът на ЕФПГ бе разширен, за да включи заявленията, подадени след 1 май 2009 г., така че да се окаже подкрепа на работниците, съкратени в резултат на световната финансова и икономическа криза.(3) Междуинституционалното споразумение от 17 май 2006 г. позволява мобилизиране на ЕФПГ в рамките на годишния таван от 500 млн. EUR.(4) На 23 юли 2009 г. Литва подаде заявление за мобилизиране на ЕФПГ във връзка със съкращения в AB Snaigė и двама от неговите доставчици. Заявлението е в съответствие с изискванията за определяне на финансовото участие, предвидени в член 10 от Регламент (ЕО) № 1927/2006, и следователно Комисията предлага да се мобилизират 258 163 EUR.(5) Следователно ЕФПГ следва да бъде мобилизиран за предоставяне на финансово участие по заявлението, подадено от Литва,ПРИЕХА НАСТОЯЩОТО РЕШЕНИЕ:Член 1За общия бюджет на Европейския съюз за финансовата 2010 година Европейският фонд за приспособяване към глобализацията се мобилизира за отпускане на сумата от 258 163 EUR под формата на бюджетни кредити за поети задължения и за плащания.Член 2Настоящото решение влиза в сила на […] ден след публикуването му в Официален вестник на Европейския съюз .Съставено в Брюксел на […] година.За Европейския парламент За СъветаПредседател Председател [1] OВ C 139, 14.6.2006 г., стp. 1.[2] OВ L 406, 30.12.2006 г., стр. 1.[3] OВ L 167, 29.6.2009 г., стр. 26.[4] SEC(2009) 1620, 30.11.2009 г.[5] OВ C 139, 14.6.2006 г., стp. 1.[6] OВ L 406, 30.12.2006 г., стр. 1.[7] OВ C […], […], стр. […].